b'\n_START_ARTICLE_\nDave Charlton\n_START_SECTION_\n\xc5\xbdivljenjepis\n_START_PARAGRAPH_\nJe kar petkratni zaporedni prvak prvenstva Ju\xc5\xbenoafri\xc5\xa1ke Formule 1, naslove je osvojil med sezonama 1970 in 1974. V Formuli 1 je ve\xc4\x8dinoma nastopal na doma\xc4\x8di dirki za Veliko nagrado Ju\xc5\xbene Afrike. Debitiral je na dirki za Veliko nagrado Ju\xc5\xbene Afrike 1965, kjer se mu ni uspelo kvalificirati na dirko. Na Veliki nagradi Ju\xc5\xbene Afrike 1967 zaradi prevelikega zaostanka za zmagovalcem ni bil uvr\xc5\xa1\xc4\x8den, na Veliki nagradi Ju\xc5\xbene Afrike 1968 je odstopil, na Veliki nagradi Ju\xc5\xbene Afrike 1970 pa je z dvanajstem mestom dosegel svoj najbolj\xc5\xa1i rezultat v karieri. V sezoni 1971 je nastopil na dveh dirkah, toda obakrat odstopil, v sezoni 1972 na \xc5\xa1tirih, toda enkrat se mu ni uspelo kvalificirati na dirko, trikrat pa je odstopil. Odstopil je tudi na Veliko nagrado Ju\xc5\xbene Afrike 1973, na Veliko nagrado Ju\xc5\xbene Afrike 1974 je bil devetnajsti, na Veliko nagrado Ju\xc5\xbene Afrike 1975 pa \xc5\xa1tirinajsti.'